**Praktické pokyny a pravidlá**

**evidencie publikačnej a umeleckej činnosti**

**Evidencia publikačnej činnosti**

*Centrálny register publikačnej činnosti 2* (ďalej ako *CREPČ 2)* je online systém určený na evidenciu publikačnej činnosti vysokých škôl. Na rozdiel od *CREPČ 1*, záznamy nie sú primárne exportované z lokálnych knižnično-informačných systémov vysokých škôl, ale sú priamo vytvárané v prostredí *CREPČ 2*. *CREPČ 2* umožňuje evidenciu jedného záznamu viacerými školami vo viacerých kategóriách EPC.

**Vykazovacie obdobie 2019 trvá od 1. 4. 2019 do 31. 1. 2020.** V rámci tohto obdobia je potrebné zaregistrovať do CREPČ 2 všetky publikácie s rokom vydania 2019, ako aj publikácie s rokom vydania 2018, ktoré neboli zaregistrované vo vykazovacom období 2018.

Pre evidenciu publikačnej činnosti v CREPČ 2 platí:

Zákon č. **270/2018** Z. z. s účinnosťou 01.11.2018, ktorý mení a dopĺňa Zákon č. **131/2002** Z.z. (ďalej ako *Zákon*),

Vyhláška MŠVVaŠ SR č. **456/2012** o centrálnom registri evidencie publikačnej činnosti a centrálnom registri evidencie umeleckej činnosti (ďalej ako *Vyhláška*)

**Portál CREPČ:**

[**http://cms.crepc.sk/**](http://cms.crepc.sk/)

**Pokyny CREPČ pre vykazovacie obdobie 2019:**

[http://cms.crepc.sk/pokyny-crep%c4%8d-pre-vykazovacie-obdobie-2019.aspx](http://cms.crepc.sk/pokyny-crep%C4%8D-pre-vykazovacie-obdobie-2019.aspx)

**Vyhľadávanie a práca so záznamami - CREPČ2 (Manuál pre autorov)**

[**http://cms.crepc.sk/Data/Sites/1/crepc2/pdf/vseobecne\_manualy/pre\_autorov\_1803.pdf**](http://cms.crepc.sk/Data/Sites/1/crepc2/pdf/vseobecne_manualy/pre_autorov_1803.pdf)

**Vyhľadávanie v CREPČ2**

[**http://cms.crepc.sk/Data/Sites/1/crepc2/pdf/vseobecne\_manualy/vyhladavanie\_1912.pdf**](http://cms.crepc.sk/Data/Sites/1/crepc2/pdf/vseobecne_manualy/vyhladavanie_1912.pdf)

**Podklady na registráciu** publikačnej jednotky autor odovzdáva na pracovisko evidencie publikačnej činnosti Univerzitnej knižnice UCM v Trnave vo forme pôvodného dokumentu, jeho časti, alebo ich kópie, ktoré ho jednoznačne identifikujú:

**Pri kategóriách AAA, AAB, ABA, ABB, ABC, ABD** – plný text publikácie v elektronickej podobe

**články (state) z časopisov a zborníkov, kapitoly z kníh s menším rozsahom ako 1AH**– titulná strana zdrojového dokumentu, obsah časopisu (zborníka) a tiráž zdrojového dokumentu, text štúdie alebo článku, dokumentáciu o recenznom konaní, ak nie sú recenzenti uvedení vo vedeckom zborníku vydanom v zahraničnom vydavateľstve,

**konferenčné zborníky** – okrem dokladovania príspevku v zborníku, je potrebné predložiť program konferencie pri vedeckých konferenciách aj zloženie programového výboru a uviesť ISBN a ISSN zborníka ak existuje, relevantné podklady o pozvaní, ak ide o pozvaný príspevok, dokumentáciu o recenznom konaní, ak nie sú uvedení recenzenti v zborníku z vedeckej zahraničnej konferencie vydanej v zahraničnom vydavateľstve,

**dokumenty zverejnené na internete** – relevantné časti dokumentu vytlačené z internetu alebo kópiu dokumentu v elektronickej forme,

audiovizuálne, multimediálne a elektronické dokumenty (CD, videokazety, DVD a pod.) – kópiu obalu a relevantných častí dokumentu vytlačených po otvorení dokumentu,

**ohlasy na publikačnú činnosť** – titulný list citujúceho dokumentu, obsah a tiráž citujúceho dokumentu, strana dokumentu, na ktorej je citácia uvedená; ohlasy registrované v databázach Web of Science a SCOPUS stačí dokladovať tlačeným výstupom priamo z databázy.

**Evidencia umeleckej činnosti**

Evidencia umeleckej činnosti do CREUČ za kalendárny rok **2019** sa uskutočňuje v čase

od **24. 5. 2019 do 31. 1. 2020.**

**Pokyny CREUČ pre vykazovacie obdobie 2019**

**http://cms.crepc.sk/pokyny-creu%C4%8D-2019.aspx**

Pracovníci akademickej knižnice evidujú výstupy umeleckej činnosti v spolupráci s autormi výstupov a pripájajú autorom predkladanú dokumentáciu jednoznačne identifikujúcu autora a obsah výstupu k danému záznamu. **Po uzatvorení vykazovacieho obdobia za rok 2019 (31. januára 2020) už nie je možné ďalej vykonávať evidenciu výstupov umeleckej činnosti v administrátorskom prostredí databázy CREUČ**. Odborní garanti v stanovenom období uskutočňujú obsahovú kontrolu zaevidovaných záznamov. Prihlasovanie a vkladanie záznamov do databázy samotnými autormi nie je možné.

Cieľom bibliografickej registrácie umeleckej činnosti a ohlasov je:

1. prezentácia umeleckej aktivity UCM, jej fakúlt, katedier, pracovísk a autorov,
2. získanie prehľadu o profile a výkonnosti vedecko-výskumného a pedagogického pracoviska a zamestnancov,
3. získanie objektívnych podkladov na mapovanie a riadenie umeleckej činnosti,
4. spracovanie prehľadov o umeleckej činnosti pre potreby kvalifikačného rastu zamestnancov UCM, príp. pre iné hodnotenia.

Registráciu a kategorizáciu umeleckej činnosti a ohlasov upravuje

* Zákon **č. 270/2018 Z. z**. s účinnosťou 01. 11. 2018, ktorý mení a dopĺňa Zákon **č. 131/2002 Z. z.** (ďalej len „**Zákon č. 270/2018 Z. z.**“),
* Vyhláška MŠVVaŠ SR **č. 456/2012 Z. z.** o centrálnom registri evidencie publikačnej činnosti a centrálnom registri evidencie umeleckej činnosti (ďalej len „Vyhláška).

[Kategórie umeleckej činnosti](http://www.library.umb.sk/getfile.php?id=1156&language=1) sú označené písmenovými kódmi, pričom prvé písmeno vyjadruje závažnosť a druhovo-funkčný charakter umeleckých výstupov, druhé písmeno vyjadruje rozsah a autorský podiel umeleckých výstupov a tretie písmeno vyjadruje teritorialitu a význam umeleckých výstupov vzhľadom na prostredie ich realizácie a prezentácie. Na tento účel vznikol [Katalóg podujatí a inštitúcií pre potreby kategorizácie zverejnených výstupov umeleckej činnosti](http://www.crepc.sk/Katalog_euca_2010.pdf), ktorý obsahuje zoznam renomovaných a ostatných podujatí alebo inštitúcií. Katalóg je na portáli CREUČ aktualizovaný každé vykazovacie obdobie.

**Umelecké výstupy vysokoškolských učiteľov** sa evidujú, ak ide o druh umenia, ktorý vysokoškolský učiteľ zabezpečuje v rámci predmetu niektorého študijného programu (napr.: umelecké výtvarného umenia sa evidujú vysokoškolskému učiteľovi, ktorý zabezpečuje napr.: predmet „kresba“ v rámci študijného programu „učiteľstvo výtvarného umenia“ uskutočňovaného v študijnom odbore „učiteľstvo umelecko-výchovných a výchovných predmetov“, vysokoškolskému učiteľovi, ktorý zabezpečuje na vysokej škole len napr.: predmet „anglický jazyk“, hoci aj v študijnom programe „sochárstvo“ uskutočňovanom v študijnom odbore „výtvarné umenie“ nie je možné zaevidovať žiadne jeho umelecké výstupy. Vysokoškolskému učiteľovi, ktorý zabezpečuje len predmet „figurálna kompozícia“ v študijnom programe „maľba“ uskutočňovanom v študijnom odbore „výtvarné umenie“ nie je možné zaevidovať jeho hudobné umelecké výstupy, napr.: koncert v Metropolitnej opere v New Yorku).

**Dokumentácia predkladaná autorom výstupu umeleckej činnosti** musí jednoznačne identifikovať konkrétny evidovaný výstup umeleckej činnosti a charakterizovať aj navrhovanú kategorizáciu výstupu. Dokumentácia musí obsahovať názov diela/podujatia, dátum a miesto realizácie ako aj autora vykazovaného diela či výkonu a pri príslušných druhoch umeleckej činnosti aj dokumentáciu diela (napr. evidencia účasti na výstave, evidencia diela, pozvánka, plagát, program, stiahnutý dokument z webovej stránky galérie, úvodná stránka katalógu a stránka na ktorej je autor spomenutý/reprodukovaný a pod.,) t.j. akceptovaná forma dokumentácie jednoznačne identifikuje podujatie a účasť autora na ňom. Pre ukladanie sprievodnej dokumentácie predkladanej autorom sa odporúča formát PDF – s obmedzením veľkosti vkladaného súboru do 5MB.

**Evidencia publikačnej činnosti**

Mgr. Mariana Behúlová

UCM v Trnave

Univerzitná knižnica UCM v Trnave

Hajdóczyho 1, kanc. č. 2

Telefón: 033 5565 137

mariana.behulova@ucm.sk

**Evidencia publikačnej a umeleckej činnosti**

Mária Dobišová

UCM v Trnave

Univerzitná knižnica UCM v Trnave

Hajdóczyho 1, kanc. č. 2

Telefón: 033 5565 137

maria.dobisova@ucm.sk